300 Službeni list Europske unije 03/Sv. 27 32009R0231 20.3.2009. SLUŽBENI LIST EUROPSKE UNIJE L 74/13 UREDBA KOMISIJE (EZ) br. 231/2009 od 19. ožujka 2009. o odstupanju od Uredbe (EZ) br. 800/1999 u pogledu određivanja stope subvencije za šećer u slučaju isporuka iz članaka 36. i 44. te Uredbe koje su izvršene od 1. do 25. rujna 2008. KOMISIJA EUROPSKIH ZAJEDNICA, uzimajući u obzir Ugovor o osnivanju Europske zajednice, uzimajući u obzir Uredbu Vijeća (EZ) br. 1234/2007 od 22. listopada 2007. o uspostavi zajedničke organizacije poljo- privrednih tržišta i o posebnim odredbama za određene poljo- privredne proizvode (Uredba o jedinstvenom ZOT-u) ('), a posebno njezin članak 167. stavak 7. u vezi s njezinim člankom 4., budući da: (1) — U skladu s Uredbom Komisije (EZ) br. 947/2008 od 25. rujna 2008. o privremenoj suspenziji izvoznih subvencija za bijeli i sirovi šećer koji se izvozi bez daljnje prerade (7), od 26. rujna 2008. više nije dostupna izvozna subvencija za šećer, uključujući šećer koji se isporučuje u skladu s člancima 36. i 44. Uredbe Komisije (EZ) br. 800/1999 od 15. travnja 1999. o utvrđivanju zajedničkih  detaljnih  pravila za  primjenu  sustava izvoznih subvencija za poljoprivredne proizvode (?). (2) U skladu s člankom 37. Uredbe (EZ) br. 800/1999 države članice mogu odobriti izvoznicima da za proiz- vode koji se utovaruju svaki mjesec upotrijebe posljednji dan u mjesecu za utvrđivanje stope subvencije koja se primjenjuje na isporuke iz članaka 36. i 44. te Uredbe. Stoga nije moguće utvrditi stopu subvencije koja se primjenjuje na isporuke proizvoda od šećera izvršene sukladno tom postupku od 1. do 25. rujna 2008. (3) — Pravo na subvenciju za isporuke izvršene sukladno postupku iz članka 37. Uredbe (EZ) br. 800/1999 prije datuma stupanja na snagu Uredbe (EZ) br. 947/2008 ne bi se trebalo promijeniti. Za utvrđivanje te subvencije stoga je potrebno odrediti datum koji će se koristiti u tu svrhu odstupajući od članka 37. stavka 2. Uredbe (EZ) br. 800/1999. (4) — Mjere predviđene u ovoj Uredbi u skladu su s mišljenjem Upravljačkog odbora za zajedničku organizaciju poljopri- vrednih tržišta, DONIJELA JE OVU UREDBU: Članak 1. Odstupajući od članka 37. stavka 2. Uredbe (EZ) br. 800/1999, upotrebljava se datum 25. rujna 2008. za utvrđivanje stope subvencije koja se primjenjuje na šećer isporučen u skladu s člankom 36. stavkom 1. točkama (a) i (c) i člankom 44. stavkom 1. točkama (a) i (b) te Uredbe tijekom razdoblja od 1. do 25. rujna 2008. Članak 2. Ova Uredba stupa na snagu na dan objave u Službenom listu Europske unije. Primjenjuje se od 1. rujna 2008. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 19. ožujka 2009. () SL L 299, 16.11.2007., str. 1. (2) SL L 258, 26.9.2008., str. 60. (?) SL L 102, 17.4.1999., str. 11. Za Komisiju Mariann FISCHER BOEL Članica Komisije